Plačiava

Plačiava – durpynas Lietuvoje, Ukmergės rajone, 6 km į šiaurės vakarus nuo Ukmergės, Plačiavos miške. Užima 6,33 km². Rytiniu durpyno pakraščiu teka Šventosios intakas Storė.

Nenusausintos pelkės (žemapelkės) durpių sluoksnio vidutinė storymė buvo 2,2 m, didžiausia – 5,2 m. Durpių vidutinis susiskaidymas 30 %, peleningumas 10,9 %, vidutinis drėgnumas 89 %. Po durpėmis slūgso sapropelio sluoksnis (iki 2 m). Po juo guli priesmėlis.

Plačiavos durpyne nuo 1953 m. durpes kasė Jonavos durpių įmonė – 1985 m. ji pagamino 28 000 t durpių. Po Antrojo pasaulinio karo į durpyną produkcijai išvežti nutiesta Jonavos–Ukmergės geležinkelio atšaka (1958 m. išardyta).Kultūros vertybės pagrindinis dosjė Nr: PD-2115 (Ukmergės siaurojo geležinkelio stoties)  XX a. pab. eksploatacija baigta.

 Šaltiniai 

Kategorija:Ukmergės rajono savivaldybė
Kategorija:Lietuvos durpynai